
Nevoia de iconizare 


După ce am publicat opera integrală a Sfântului Ilie 
văzătorul de Dumnezeui, odihnindu-l pe el în dorinţa sa 
cea mai mare, dar și pe noi, și după ce i-am scris Acatistul 
său?, pe fiecare an a crescut tot mai mult nevoia de a-l 
avea iconic în fața noastră. Și am apelat la mai mulți 
Iconografi tineri pentru acest lucru, la oameni care au 
dovedit că au un aer înnoitor în iconografie, dar am fost 
refuzat în chip și fel. Și atunci m-am rugat lui în mod 
expres pentru acest lucru, și am înţeles că el dorește să îi 
pictez Sfânta sa Icoană, să îi scriu Slujba liturgică, dar și 
Viaţa sa de sinaxar. Pentru ca să le fac pe toate cele ne- 
cesare receptării sale liturgice. 

Numai că eu n-am pictat niciodată o Icoană! Eu 
sunt Pictor, dar nu Iconograf! Și, făcând ascultare, am 
început să mă pun în strâmtimea acestei vocații sfinte, în 
asceza de a-l privi iconografic pe Sfântul Ilie, Părintele 
nostru, ca să pot să acced la chipul său cel îndumnezeit, 
la chipul său cel de azi. 


1 O găsiţi aici, în 10 volume, însumând 2.429 de pagini: 

https://www.teologiepentruazi.ro/2012/05/29/despre- 
omul-imparatiei/. 

” A se vedea: 

https://www.teologiepentruazi.ro/2020/05/03/sfantul-ilie- 
vazatorul-de-dumnezeu-q4-mai-acatistul-si-predici-intru- 
pomenirea-sa/. 


Pregătirea pentru iconizare 


În ziua de 27 octombrie 2021, o zi de miercuri, de 
ziua Sfântului Cuvios Dimitrii Basarbovskii, am cum- 
părat blatul pentru Sfânta Icoană de la Lucas Art S.R.L. 
Făcut „din lemn de tei tratat cu aplicaţie de tifon, clei de 
oase și praf de cretă (6 straturi)”, având dimensiunile de 
25 X 32 și costând 97 de lei, potrivit etichetei produsului. 
Și am pus lemnul astfel pregătit în spatele Sfintei Icoane 
a Născătoarei de Dumnezeu cu Domnul în braţe și a Sfin- 
telor Moaște ale Sfântului loannis Hrisostomos existente 
în casa mea, rugându-mă ca să mă ajute spre pictarea ei. 

Pe 9 noiembrie 2021, de ziua Sfântului lerarh Necta- 
rios din Eghina, într-o zi de marți, am început cartea de 
față, pentru ca să rămână mărturia modului în care am 
pictat Icoana. Și cele ce vom trăi le vom cunoaște îm- 
preună: eu în mod direct, iar dumneavoastră prin inter- 
mediul relatării mele. 

Creionul, guma de șters și ascuţitoarea le-am primit 
din partea Doamnei Preotese. Pentru că voi schița Icoana 
înainte de a o picta. Alături de culorile mele de pictor, 
cele pe care le-am folosit până acum, am cumpărat, odată 
cu blatul 5 pensule noi, fine, cu 16 lei, produse în China, 
și două tuburi de culoare, a câte 13 lei fiecare, produse în 
Anglia: Gold și Rich Gold, pentru a picta cu ele slava lui 
Dumnezeu. Dacă simt că e nevoie de foiţă de aur voi 
cumpăra de pe eMAG, însă eu sunt adeptul Icoanei pic- 
tate de la un capăt la altul, fără aplicaţii pe ea. Pentru că 
noi trebuie să vedem și să atingem Icoana, adică culorile 
ei, și nu un geam sau o peliculă de protecţie a culorilor. 


Care au fost modelele mele 


Prima Sfântă Icoană la care mi s-a dus mintea a fost 
una a Sfântului Cuvios Sofronii Saharov [Coqpponuiă 
Caxaposl;. Era stând drept, îmbrăcat în veșmintele preo- 
țești, și privind pătrunzător la noi. Am văzut-o cândva, 
pictată înainte de canonizarea sa, după cum doresc să o 
pictez și eu pe a Sfântului Ilie, și avea niște reflexe verzi, 
cuceritoare, în multul galben al slavei lui Dumnezeu. 
Însă am început să o caut și nu mai dau de ea online. 

Găsesc tot felul de Sfinte Icoane ale lui, dar nu și pe 
aceasta, pe care eu am văzut-o și din care am sorbit ade- 
văratul lui chip teologic și duhovnicesc. 

Din această Sfântă Icoană a Sfântului Sofronii, păs- 
trată în amintirea mea, voi lua ideea de reliefare atentă, 
minuțioasă a chipului său. Capul său trebuie făcut în 
mărime mare, în susul Icoanei, și cu puţină barbă. Și 
pentru că dorința lui adâncă a fost să se facă Monah, dar 
și-a sacrificat-o din iubire față de soţia și de fiica lui, îi voi 
îmbrăca trupul Sfântului Ilie într-o rasă monahală, iconi- 
zându-i mâna dreaptă pe inimă, ca să reprezint nevoința 
sa isihastă, iar în mâna stângă va ţine Crucea mântuirii 
noastre, ca unul care a biruit toate cu ajutorul Domnului. 
Și voi pune, în mod special, nuanţe de violet în Sfânta 
Icoană, pentru că, din mărturia sa, cea mai greu de ob- 
ținut culoare a luminii dumnezeiești, în vederea dum- 
nezeiască, a fost cea violet+. 





3 Cf. https://ru.wikipedia.org/wiki/Codbponuă_(CaxapoB). 
+ „Cea mai dificilă culoare pe care am obținut-o și asta nu- 
mai sub formă de picături, a fost violetul, care mă epuiza, deoa- 
rece îmi impunea o concentrare prea excesivă. Și aici m-am 


Am găsit o alta5, de la care îmi place mărimea impu- 
nătoare a capului său, care încheie bine susul Icoanei, și 
întrepătrunderea galbenului de pe veșmânt cu galbenul 
slavei dumnezeiești: 





lar roșul de pe veșminte urcă foarte interesant în 
roșul aureolei și al inscripţiei Icoanei. Însă îmi trebuie o 
mână dreaptă care se odihnește pe inimă și una stângă, 
care să ţină o Cruce interesantă, aparte. Chipul iconizat 


» 


oprit!...”, cf. Scrierile complete ale Fericitului Ilie văzătorul de 
Dumnezeu și viața sa, comentate de către ucenicul și fiul său întru 
Domnul, Pr. Dr. Dorin Octavian Picioruș, vol. 1, Teologie pentru 
azi, București, 2010, p. 334. 

5 Preluată de aici: http://www.cuvantul-ortodox.ro/wp- 
content/uploads/2015/07/sofronie-de-la-essex-icoana- 
683x1024.gif. 


al Sfântului Ilie va fi cel de bătrân, cel din cartea de iden- 


titate, pe când mâinile sale vor fi cele din coșciug, pentru 
aspectul lor. 





ROUMANIE. [EEE PE ROMANIA 
= CARTE _ — CARTE DE IDENTITATE IDENTITY 
! - DIDENTITE NR CARD 





 TDROMMOCANU<CILIE CEC 
| TR009359<61 321 908033M590803113432278 





Nu știu încă de unde voi lua modelul de veșmânt 
monahal. 


Îmi place albastrul ultramarin de aici, de la Sfântul 
Grigorios Palamas. 





Și îl pot folosi, alături de roșul intens și de violet. lar 
aceasta este impresionantă pentru față și pentru aureolă. 
Dar și pentru pliurile veșmântului: 





S Preluată de aici: https://www.stparaskevi.org.au/wp- 
content/uploads/2021/07/sfantul_sofronie_essex-1.jpg. 


E bine la față, dar nu și la mâini! Mâinile din Icoana 
de deasupra sunt inexpresive. Și Sfântul Ilie are cearcăne 
și trebuie să le transfigurez. Dar și ochii mari deschiși. 

Desenul Icoanei 


L-am început la ora 15.00, în ziua de 9 noiembrie 
2021, în zi de marţi, afară plouând liniștit. Având în faţa 
mea ultima Icoană a Sfântului Sofronii din capitolul an- 
terior al cărții de faţă. Și primul lucru pe care l-am făcut 
a fost să trasez marginile aureolei. 





La 15. 46, după ce am șters partea de sus a capului 
său. 





La 16. 12, capul era întregit și Icoana 
inscripția ei. 





La 16. 5o aveam întregul său trup. 





avea și 

La 17. 17 i-am micșorat grosimea nasului și i-am 
schimbat ochii. 





lar până acum am găsit privirea sa pătrunzătoare, 
plină de râvna slujirii lui Dumnezeu, dar nu și blândeţea 
și bunătatea ochilor și a feţei sale. Căci Icoana noastră, 
până acum, îl prezintă pe el, pe Slujitorul lui Dumnezeu, 
pe cel plin de râvna de a se sfinți în mod continuu prin 
rugăciunea neîncetată, isihastă. 


În partea stângă sus nu se vede bine textul din cauza 
luminii. A luminii de la veioza mea. Dar, când o să apară 
culorile, lucrurile o să arate cu totul altfel... 

Slavă ie, Doamne, Dumnezeul mântuirii noastre, 
Părinte, Fiule și Duhule Sfinte, că binecuvânţi cu pace 
pictarea Icoanei robului Tău, Ilie, Părintele nostru, cel pe 
care Tu l-ai împodobit cu slava Ta din belșug! Dă-ne 
nouă, Dumnezeule, bucuria sfântă de a o picta și de a o 
sfinți și de a ne închina lui, cerând de la Tine, prin el, tot 
ajutorul și toată mila Ta, lubitorule de oameni”! 


7 “Text editat până la ora 17. 36, în ziua de 9 noiembrie 2021. 

De la desen la culori. Ultimele retușuri 


Aseară am sfințit apă și am resfințit casa noastră și 
am stropit pentru prima oară cu apă sfântă viitoarea 
Icoană. Pe care astăzi, 10 noiembrie 2021, începând de la 
ora 10. 33, încep să o pictez. Și să vedem ce fel de galben 
aleg pentru slava lui Dumnezeu. Am de refăcut și palma 
dreaptă...pentru că al 5-lea deget este acum ascuns. Ar fi 
reprezentat, cele 9 degete, cele 9 lerarhii cerești, spre ca- 
re Sfântul Ilie a tins în toată viața sa. 


10. 40. Am decis să folosesc culoarea Gold și să încep 
zugrăvirea Icoanei cu pensula cea mare, începând de la 


baza Icoanei. 


La 10. 5o am făcut retușurile la palme. 





Apoi am schimbat forma inscripţiei. Pentru ca să nu 
mai fie într-o parte, după cum eu am făcut-o ca Pictor, ci 
dreaptă, așa cum o pictează Iconarii lui Dumnezeu. Și 
am început să rescriu inscripția Icoanei după ce am mân- 
cat ciorbă de linte, în care am pus pătrunjel uscat. 


La 11. 16 am terminat de scris titlul Icoanei: 

Când au început culorile 


De la n. 22, din ziua de 10 noiembrie 2021. Și pentru 
că nici Gold și nici Rich Gold nu au consistenţa pe care 
mi-o doresc, am început să dau prima oară cu Lemon 
Yellow, pe care o îmbogăţesc cu cele două de mai înainte. 
Am început să pictez din partea dreaptă de jos, apoi și în 
partea stângă, am făcut ambele părți în galben întreit, 
apoi am început să umplu aureola din partea dreaptă. Și 
atunci am înţeles că voi face conturul aureolei cu albas- 
tru ultramarin, produs în Italia, și titlul îl voi picta cu 
cadmiu roșu, în afară de văzătorul, pe care îl voi picta cu 
violet. 

E 12. 25. Am terminat de pictat înscrisul Icoanei, am 
făcut conturul aureolei cu albastru, iar pe văzătorul l-am 
scris cu violet și l-am înroșit mai apoi parţial. Continui 
cu galbenul în trei nuanţe. lar marginile Icoanei au ne- 
voie de irizări de verde. Nu cred că are nevoie de un con- 
tur. 


La 12. 32, când continui să amestec nuanțele de 
galben. 

La ora 13.00 am terminat prima variantă a palmelor 
sale, făcută cu Rich Gold. Ungbhiile și barba le fac cu zinc 
alb, barba având nuanţe. 


13. 12. Cu zinc alb am dat pe palme, după ce am dat 
pe unghii, apoi pe barbă, am făcut albul ochilor, am pic- 
tat părul din cap la prima mână, și voi face ochii săi negri, 
pătrunzători, cu negru ivoriu. 


La 13. 49: 





Capul nu e în centrul aureolei, ci e puţin într-o 
parte, pentru ca să reprezint smerenia sa, a celui care se 
roagă isihast. Roșul buzelor e înconjurat de modelul roșu 
de la veșmânt, care e mai degrabă o reverendă, iar linia 
de roșu de la ochiul său stâng reprezintă suferința sa cea 
multă din închisoare. Am pus prea mult galben pe frun- 

tea sa și trebuie să o echilibrez cu alb la uscare. Și tot la 
fel trebuie să albesc mai mult palmele. 


14.00. Voi amesteca verde de smarald cu verde 
Veronese pentru nuanțele de verde de pe marginea Icoa- 
nei. Și, deși inițial am dorit să fac veșmântul cu totul 
negru, am decis în cele din urmă să îl fac în multe culori, 
care să reprezinte multele nuanţe ale luminii dumne- 
zeiești din vederile sale mistice. Crucea din mâna stângă 
o voi picta în albastru ultramarin, ca să fie în legătură cu 
albastrul de la conturul aureolei. Pentru că numai prin 
asumarea Crucii Domnului și prin urmarea Lui se sfin- 
țește tot cel credincios Domnului. 

La 14. 45, Icoana Sfântului Ilie arată astfel: 





Și o voi lăsa la uscat pentru viitoarele completări ale 
el. 

Primele retușuri 


Soare și nori, zi de luni, 15 noiembrie 2021, la în- 
ceputul Postului Nașterii Domnului. Incep retușurile. 
Ora 12. 46. 


Primul retuș: la aureolă, în partea dreaptă, jos. Pen- 
tru ca să avem chipul său mult mai centrat. După care 
am șters toată marginea albastră a aureolei, pentru ca să 
o fac mult mai subţire. În cele din urmă, am acoperit cu 
culoare întreaga suprafață, începând de la Dumnezeu și 
sfârșind cu Sfântul. Icoana arătând așa la 13. 27: 





In cele din urmă, cred că voi mări literele Icoanei. 
Asta ar însemna să stric iarăși formatul textului. Sau să le 
stilizez? 


E 13. 55 și lucrez la barba și la fața sa. Rugându-mă 
Domnului să dea Icoanei acesteia slava Lui, pe care eu 
am simţit-o în persoana Sfântului lie și m-a întărit și 
bucurat întotdeauna, și să o facă făcătoare de minuni. lar 
Sfântului Ilie mă rog să mă întărească în tot lucrul cel 
bun și să mă facă să îl redau iconic așa cum simt și pot 
mai bine. Să mă bucure cu chipul său iconic, cel din Îm- 
părăţia lui Dumnezeu. 


Am dat cu cadmiu galben pe lângă litere, iar acum 
dau cu gold pe părţile galbene. E 14. 17. Cum arată la 14. 
32, când am încheiat lucrul pe ziua de azi: 





De Ziua Naţională a României, soare, 1 decembrie 
2021. Încep să refac cuvântul văzătorul. E 13.05. 

Am refăcut cuvântul, le-am mai îngroșat cu roșu pe 
toate, apoi am început o altă trusă de 12 pensule, pentru 
a lucra la fața Sfântului Ilie cu Rich Gold și Gold, cât și în 
alte zone galbene. Am folosit pentru prima oară și Buff 
Titanium pe lângă trupul său. 


La ora 14.07, în aceeași zi: 





Și se observă la tot pasul că nu pot fi un real Ico- 
nograf, pentru că folosesc culoarea în mod excesiv și nu 
am grijă la proporţii. Dar se vede la mine și tremurul 
mâinii, imprecizia liniilor, amestecul neașteptat al culo- 
rilor, tendința evidentă de a-l înveșmânta cu totul în lu- 
mina cea dumnezeiască. Pentru că, dacă Sfânta Icoană e 
perspectiva veșnică a Sfântului Ilie, atunci totul e de un 
dinamism inexprimabil. 

Și am făcut retușuri aici, la Icoana sa, după ce am 
predicat pentru duminica viitoare. 

Ce înseamnă finalul unei Icoane? 


E 8. 03, zi de miercuri, pe 15 decembrie 2021. Și 
continui să retușez în jurul scrisului. Încep de la văză- 
torul, ca să scap de negrul din jur. De fapt, de violetul 
care a întunecat galbenul. Apoi lucrez la aureolă, în 
dreapta. După care mă ocup de fața Sfântului Ilie. Și nu 
știu dacă sunt aproape de final. Dacă mai am de făcut 
ceva. Încep să folosesc o pensulă foarte subţire. 


La 8. şo: 





Am folosit Lemon Yellow și Cadmium Yellow Light 
împrejurul literelor, pe chipul Sfântului Ilie și pe margi- 

nile Icoanei și am atenuat cu Gold roșul scrisului. Am 
întregit gura sa și am folosit zinc alb pentru albul feței. 
Am venit cu galben peste albastrul Crucii și am pus tușe 
de galben și pe veșmântul său cel cu multe culori, care 
reprezintă diversele culori ale luminii dumnezeiești. 

Sfântul Ilie mă privește în ochi, îmi transmite pacea 
sa lăuntrică, adâncirea sa în rugăciune, dar mai am ne- 
voie de ceva anume la faţa sa. De anumite trăsături ale 
chipului său. Și nu mă pot opri la anumite trăsături ale 
sale, pentru că chipul său se schimbă în mintea mea, e 
dinamic. De aceea mă întreb, când voi ști că e gata? Că 
am terminat-o. La un tablou, eu decid când e gata, pen- 
tru că e vorba despre lumea mea interioară. Dar aici, la o 
Sfântă Icoană, decid împreună cu Sfântul Ilie. Sau, mai 
degrabă, el trebuie să îmi confirme când trebuie să mă 
opresc. 


E 9. nu, mai lucrez puţin, apoi trebuie să termin 
lezechiil 40. lar Icoana din fața mea este o vedere mistică 
din Împărăţia lui Dumnezeu. Eu trebuie să îl văd pe el, 
pe cel de acum, și să îl pun în cadrele istorice ale per- 
soanei sale. Adâncul său trebuie văzut de ochii inimii 
noastre, atunci când i ne închinăm lui. Icoana trebuie să 
ne reveleze relația lui abisală cu noi. 


Încercând să refac pupilele ochilor și faţa, la 10. 08 
am ajuns la alt chip al său! Am umplut cu Gold aureola și 
am atenuat culorile cu acest galben auriu. Și am acum o 
față a sa în tranziție. Cea de dinainte prindea ceva din 
seriozitatea lui profundă, din duritatea sa ascetică. Din 
cum arăta el în faţa lui Dumnezeu, la rugăciune și când 
citea teologie. Acum mă îndrept spre chipul său blând și 
bun, spre fața sa arătată oamenilor în discuţiile cu ei. 

Poate că Sfântul Ilie dorește să iconizez această față 
a sa: cea a intimităţii, a prieteniei cu noi. Faţa care ne-a 
sfătuit, ne-a iubit, ne-a purtat spre înțelegerea sa. 

O, Dumnezeiescule Ilie, Părintele meu, du-mă pe 
mine la bucuria ta, la chipul tău pe care trebuie să îl arăt 
lumii întregi și care să ne înveţe tainic despre tine! Fă să 
te cunoaștem pe tine, cel cu adevărat, pe cel de dinaintea 
lui Dumnezeu, din slava Lui cea veșnică! Dă-ne nouă 
curăția Sfintei tale Icoane, simplitatea ei, chipul tău teo- 
logic, ca să cunoaștem prin ea pe Dumnezeul nostru 
treimic, pe Tatăl, pe Fiul și pe Sfântul Duh Dumnezeu, 
Căruia tu 1 te-ai închinat toată viaţa ta! Dă-mi să te văd 

duhovnicește tot mai mult! Dă-mi mână cuvioasă și 
minte privighetoare și inimă cu totul iubitoare, ca să te 
pot picta așa cum te văd! Căci inima noastră are nevoie 
de pacea ta, de bunătatea ta, de sfințenia ta, ca ele să se 
reverse în noi prin chipul tău iconizat. 

N-am scăpat de întunericul de la văzătorul, dar poa- 
te că asta e taina întunericului de acolo: că vederea lui 
Dumnezeu e adâncul de taină al Sfântului Ilie. Și că oricât 
de explicit ne-ar părea Sfântul, el este cu totul înconjurat 
de taina lui. Căci viaţa lui cu Dumnezeu rămâne o taină, 
chiar dacă o revelăm acum oamenilor. 


În timp ce lucram la actualizarea unei cărți a Sfân- 
tului Varlaam al Moldovei, mi-am dat seama că făcusem 
o pată, când am șters Icoana, la ochiul drept al Sfântului 
Ilie. Am scos pata, am făcut câteva schimbări cu negru, 
alb și gold, și m-a străpuns pocăinţa!...Pentru că acum 
avem chipul său care ne îndeamnă la pocăință. Din nou 
chipul său aspru, ascetic, plin de râvnă dumnezeiască. De 
la ora 14. 55, din aceeași zi de 15 decembrie 2021: 

Și acum mi se pare că am terminat-o! Voi vedea cum 
o simt peste ceva timp, atunci când se va usca. 

Trei schimbări ale feței într-o singură zi! Și în fie- 
care dintre ele l-am simţit pe el în mod deplin. Vrei să 
învăţăm de la tine pocăința și rugăciunea neîncetată, 
Sfinte Ilie? Atunci, așa să fie! Privește-ne cu ochii tăi cu- 
rați și plini de pocăință, și învață-ne pe noi să ne pocăim! 
Învaţă-ne pe noi să fim atenţi, să ne rugăm neîncetat și 
să ne plângem păcatele noastre! 

Incredințarea și sfințirea Icoanei 


M-am rugat îndelung ca să primesc încredințarea 
de la Sfântul Ilie asupra faptului dacă am terminat sau nu 
Icoana sa. lar la 10. 25, pe 29 decembrie 2021, o zi de 
miercuri, după ce terminasem prima predică a anului 
2022 și o pusesem în draft, privind în dreapta, spre Icoana 
sa, am înțeles că ea e gata! Și mi s-a umplut inima de mul- 
tă bucurie dumnezeiască. De aceea, spre seară, voi sfinți 
Icoana sa, prima Icoană pe care a avut-o vreodată Sfântul 
Ilie văzătorul de Dumnezeu, după care vom corecta tex- 
tul cărții de față și o vom publica. Pentru că aici sunt pașii 
pe care i-am făcut pentru o avea și pentru a ne odihni 
sufletul și trupul privindu-l duhovnicește în fața noastră. 

După Acatistul său avem acum și Icoana sa. Poate 
altădată Dumnezeu mă va lumina să o pictez și mai bine 
sau în alt fel. Mai e nevoie de Viaţa sa liturgică și de 
Slujba sa, pentru a avea toate cele ale cinstirii sale. Pentru 
că Sfântul Ilie văzătorul de Dumnezeu, Părintele nostru, 
are nevoie să fie cu totul cinstit de către noi, ucenicii săi, 
și pus în fața tuturor în măreţia sa plină de smerenie. 

Sfinte Ilie, pacea noastră, dulceața cea dumne- 
zeiască a inimii noastre, îți mulțumesc ţie că ne-ai dat 
nouă primul tău chip iconizat spre odihna și bucuria 
noastră sufletească și trupească! Sporește în noi tot lucrul 
cel bun și toată ascultarea de Dumnezeu, ca bine să 
călătorim pe oceanul acestei vieți spre Dumnezeul mân- 
tuirii noastre! Fii cu noi în toate zilele vieții noastre, așa 
cum ne-ai făgăduit, și învață-ne să Îi slujim lui Dumne- 
zeu și oamenilor cu bucurie și cu pace sfântă! lar Icoana 
ta dă-ne-o nouă plină de sfințenie, de curăţie și de toată 
luminarea cea dumnezeiască, pentru ca prin ea să se lu- 

creze în noi mântuirea lui Dumnezeu cea din fiecare zi! 
Amin! 


lar la ora 16. 25, în aceeași zi de 29 decembrie 2021, 
am sfinţit cu pace Sfânta Icoană a Sfântului Ilie văzătorul 
de Dumnezeu, Părintele nostru, în cadru rugăciunilor de 
seară. Și am simțit viu duhovnicește chipul său odată ce 
l-am sfințit și i-am sărutat pentru prima oară mâinile sale 
iconizate. Pentru că harul lui Dumnezeu s-a pogorât în 
Icoana noastră și a făcut-o vie pentru noi, adică o ușă de 
trecere spre Împărăţia lui Dumnezeu, în care el se vese- 
lește neîncetat. 

